cyanic-selkie/wikianc huggingface dataset:
উন্নয়ন ও অবনমন
ইংল্যান্ডে প্রাথমিক ফুটবল লিগ
দশকের পর দশক ধরে, ফুটবল লিগের সর্বনিম্ন বিভাগের সর্বনিম্ন স্থান অধিকারী দলগুলো স্বয়ংক্রিয় অবনমনের পরিবর্তে পুনরায় নির্বাচনের মুখোমুখি হয়েছিল। অতঃপর উন্নয়ন ও অবনমন নীতি দৃঢ়ভাবে প্রতিষ্ঠিত হয়েছিল এবং এটি শেষ পর্যন্ত বর্তমানে বিদ্যমান ফুটবল পিরামিডে প্রসারিত হয়েছিল। এদিকে, এফএ ইংরেজ ফুটবলের সামগ্রিক নিয়ন্ত্রক সংস্থা হিসেবে রয়ে গেছে, ভেঙে যাওয়ার পরিবর্তে অপেশাদার এবং পেশাদার ক্লাবগুলো ধারণ করেছে।
অন্যান্য প্রতিযোগিতায়
উন্নয়ন ও অবনমন বেশ কয়েকটি ইস্পোর্টস লিগে ব্যবহার করা হয়েছে। ব্লিজার্ড এন্টারটেইনমেন্টের ভিডিও গেম স্টারক্রাফট ২-এ একটি "মই" রয়েছে, যা একটি উন্নয়ন ও অবনমন পদ্ধতি ব্যবহার করে, যেখানে ব্যক্তিগত খেলোয়াড় এবং প্রাক-তৈরি দলগুলোকে লিগ মৌসুমের প্রথম কয়েক সপ্তাহের মধ্যে উন্নয়ন ও অবনমন করা যেতে পারে, যা সাধারণত প্রায় ১১ সপ্তাহ স্থায়ী হয়। এই গেমে জয়-হারের মাধ্যমে একটি দক্ষতা পয়েন্টের উপর ভিত্তি করে উন্নয়ন ও অবনমন কার্যক্রম পরিচালিত হয়। তবে, ম্যাচমেকিংয়ের এই বিন্যাসটি সাধারণত স্টারক্রাফট ২-এর ই-স্পোর্টস প্রতিযোগিতার জন্য ব্যবহৃত হয় না, যা সংগঠকের উপর নির্ভর করে বিভিন্ন ধরনের কাঠামো রয়েছে, সবচেয়ে গুরুত্বপূর্ণ হলো ইএসএল প্রো ট্যুর। লিগ অব লিজেন্ডস চ্যাম্পিয়নশিপ সিরিজ এবং লিগ অব লিজেন্ডস চ্যাম্পিয়নস কোরিয়ার লিগের মতো লিগ অব লিজেন্ডসের লিগগুলো উন্নয়ন ও অবনমন পদ্ধতি ব্যবহার করে, যদিও উত্তর আমেরিকা এলসিএসের জন্য ২০১৮ এবং ইউরোপীয় এলসিএসের (যা লিজেন্ডস ইউরোপীয় চ্যাম্পিয়নশিপে নামকরণ করা হয়েছিল) জন্য ২০১৯ সালে এলসিএস এই পদ্ধতি হতে দূরে সরে যায়। কাউন্টার-স্ট্রাইক: গ্লোবাল অফেনসিভ মেজর একটি অনুরূপ পদ্ধতি ব্যবহার করে, যেখানে দ্বি-বার্ষিক মেজরের মধ্যে একটির শীর্ষ আট খেলোয়াড়কে "লিজেন্ডস" স্থান দিয়ে মনোনীত করা হয় এবং স্বয়ংক্রিয়ভাবে পরবর্তী মেজর প্রতিযোগিতার জন্য উত্তীর্ণ করা হয়। মেজরের দ্বিতীয় পর্বে সেরা ছয়টি বাদ পড়া দল (নিউ লিজেন্ডস স্টেজ নামে পরিচিত) অবশ্যই নিউ লিজেন্ডস স্টেজে প্রতিদ্বন্দ্বিতা করার জন্য মাইনরদের আরও দশটি দলের সাথে একটি "বাছাইপর্ব" পর্বে (নিউ চ্যালেঞ্জার্স স্টেজ নামে পরিচিত) অংশগ্রহণ করে ।
১৯৯৩ সাল থেকে ২০০৩ সাল পর্যন্ত, ইউরোভিশন সঙ্গীত প্রতিযোগিতায় অংশগ্রহণ করতে ইচ্ছুক দেশগুলোর সংখ্যা (সেই সময়ে প্রায় ৩০টি) পুনর্মিলনের জন্য অবনমনের বিভিন্ন পদ্ধতি ব্যবহার করেছিল, যা একটি সরাসরি টেলিভিশন অনুষ্ঠানের সময় সীমাবদ্ধতার কথা বিবেচনা করে অনুমোদিত ক্রিয়ার সংখ্যার সাথে মিলিত হয়েছিল। ২০০৪ সালে একটি সেমি-ফাইনালের সংযোজন ২৬টিরও বেশি গানের জন্য অনুমতি দেয়, তবে ২০০৮ সালে পূর্ববর্তী বছরের শীর্ষ ১০-এর স্বয়ংক্রিয়ভাবে ফাইনালে উত্তীর্ণ হয়েছিল।
১৯৯৭ সাল পর্যন্ত চারটি উন্নীত এবং অবনমিত স্কুলের সংখ্যা সময়ের সাথে সাথে হ্রাস পাচ্ছে, ১৯৯৮ থেকে ২০০৭ সাল পর্যন্ত তা দুই হয়েছে এবং বর্তমানে তা একটিতে দাঁড়িয়েছে। এর জন্য কোন আনুষ্ঠানিক কারণ কখনো ছিল না, তবে এটি সত্য যে অবনমিত স্কুলগুলো আজকাল আরও বেশি পরাজিত হয়, যেমন সিদাদে দো সাম্বা ("সাম্বা সিটি")। প্রতিযোগিতার চূড়ান্ত ফলাফলে বেশ কয়েকটি হস্তক্ষেপের খবর পাওয়া গেছে, বিশেষ করে যখন ঐতিহ্যবাহী স্কুলগুলো জড়িত থাকে।
আর্জেন্টিনীয় ফুটবলে ব্যবহৃত পদ্ধতি
১৯৫৭ থেকে ১৯৬৬ সাল পর্যন্ত এবং ১৯৮৩ সাল থেকে বর্তমান পর্যন্ত, আর্জেন্টিনীয় প্রথম বিভাগ বেশ কয়েকটি মৌসুমের গড় ফলাফলের উপর ভিত্তি করে প্রোমেদিওস নামে একটি পদ্ধতি ব্যবহার করেছে। মূলত পূর্ববর্তী দুটি মৌসুম এবং পরবর্তী তিন বা চার মৌসুমে ক্লাবগুলো একটি উচ্চ সহগ দ্বারা অবনমন এড়িয়ে চলে, যা একই সময়ের মধ্যে খেলা ম্যাচের সংখ্যা দ্বারা গত তিন মৌসুমে অর্জিত পয়েন্ট ভাগ করে প্রাপ্ত হয়। মৌসুম শেষে সর্বনিম্ন পয়েন্ট প্রাপ্ত দলগুলো প্রিমেরা বি নাসিওনালে অবনমিত হয়।
এই পদ্ধতির ইতিবাচক এবং নেতিবাচক উভয় দিকই রয়েছে, যেহেতু গত মৌসুমে চ্যাম্পিয়নশিপের জন্য আয়োজিত সকল খেলা ক্লাবগুলোর সহগের মধ্যে অন্তর্ভুক্ত করা হয়। মৌসুমের প্রতিটি খেলায় পয়েন্ট স্কোর করার জন্য দলগুলোর মধ্যে উত্সাহ থাকে, যার অর্থ হল যে দলগুলো শিরোপার জন্য চ্যালেঞ্জিং নয় বা চলতি মৌসুমে অবনমনের বিরুদ্ধে লড়াই করছে, তারা পরবর্তী মৌসুমে অবনমনের ঝুঁকি হ্রাস করার জন্য চূড়ান্ত ম্যাচগুলোতেও জয়লাভ চায়; উদাহরণস্বরূপ, ক্লাব আতলেতিকো বানফিল্ড ২০০৯ সালে তোরনেও আপেরতুরার চ্যাম্পিয়ন এবং পরবর্তী চ্যাম্পিয়নশিপ ২০১০ তোরনেও ক্লাউসুরায় সর্বশেষ স্থান অর্জন করেছিল, তবে ২০১০ তোরনেও আপেরতুরার শেষ পর্যন্ত সর্বনিম্ন দ্বিতীয় স্থান অধিকার না করা পর্যন্ত অবনমিত হয়নি। একইভাবে, রিভার প্লেত ২০০৮ তোরনেও আপেরতুরা সর্বশেষ স্থান করেছিল এবং দুটি খারাপ মৌসুম ও একটি মাঝারি সাফল্যের মৌসুম শেষে ২০১১ তোরনেও ক্লাউসুরায় পঞ্চম স্থান অধিকার এবং ২০১১ কোপা সুদামেরিকানায় উত্তীর্ণ হওয়া করা সত্ত্বেও ২০১১ তোরনেও ক্লাউসুরায় অবনমিত হয়েছিল। এই পদ্ধতিটি মৌসুমের শুরু থেকেই নতুন উন্নীত দলগুলোকে অবনমনের বিরুদ্ধে লড়াই করতে বাধ্য করে। এটি পূর্ববর্তী সাফল্যের সাথে কম বাজেটের দলগুলোকে অবনমন এড়ানোর জন্য চ্যাম্পিয়নশিপকে গুরুত্ব না দিয়ে আন্তর্জাতিক প্রতিযোগিতায় প্রতিদ্বন্দ্বিতা করার সুযোগ করে দেয়; এর উদাহরণ হলো ২০১৩ কোপা সুদামেরিকানার চ্যাম্পিয়ন লানুস অথবা ১৯৯৯ কনমেবল কাপের চ্যাম্পিয়ন তায়েরেস।  উরুগুয়েয়ীয় প্রথম বিভাগ ২০১৬ সালে একই পদ্ধতি গ্রহণ করেছে। এছাড়াও, একটি অনুরূপ পদ্ধতি শুধুমাত্র ১৯৯৯ কাম্পেওনাতো ব্রাজিলিসেইরো সেরিয়ে আ-এ ব্যবহার করা হয়েছিল।
২০১৯ স্কটল্যান্ড ত্রি-দেশীয় সিরিজ
২০১৯ স্কটল্যান্ড ত্রি-দেশীয় সিরিজ একটি ক্রিকেট প্রতিযোগিতা, যা আগস্ট ২০১৯ এ স্কটল্যান্ডে অনুষ্ঠিত হয়। এটি ওমান, পাপুয়া নিউগিনি এবং স্কটল্যান্ড ক্রিকেট দলের মধ্যে অনুষ্ঠিত একদিনের আন্তর্জাতিক (ওডিআই) খেলার সূচী অনুযায়ী একটি ত্রি-দেশীয় সিরিজ। সবগুলো খেলাই হবে ২০১৯-২২ আইসিসি ক্রিকেট বিশ্বকাপ লীগ ২ প্রতিযোগিতার অংশ, যা ২০২৩ ক্রিকেট বিশ্বকাপ প্রতিযোগিতার বাছাইপর্বের একটি কাঠামোর অংশ। ওমান ও স্কটল্যান্ড উভয়দলের সমান সংখ্যক জয় নিয়ে পয়েন্টের বিচারে সমতা হয়ে যায়, ফলে নেট রান রেট এর বিচারে স্কটল্যান্ড সিরিজে জয় লাভ করে।
সূচীর প্রথম খেলায় ওমান, পাপুয়া নিউ গিনিকে ৪ উইকেটে হারিয়ে ওডিআইয়ে তাদের প্রথম জয় তুলে নেয়। আয়োজক স্কটল্যান্ডকে ৮ উইকেটে হারিয়ে দ্বিতীয় খেলায়ও ওমান বিজয়ী হয়। পরের খেলায় স্কটল্যান্ড, পাপুয়া নিউ গিনিকে ৩ উইকেট হারিয়ে, অধিনায়ক কাইল কোয়েতজার ৯৬ রানের অসাধারণ ইনিংস খেলে জয়ী হয়। চতুর্থ খেলায় স্কটল্যান্ড ওমানকে ৮৫ রানে পরাজিত করে। স্কটল্যান্ড ও পাপুয়া নিউ গিনির মধ্যকার ৫ম খেলাটি স্থানীয় ক্যান্সার চ্যারিটির ফান্ড প্রবৃদ্ধির জন্য ব্যবহার করা হয়, এবং স্কটল্যান্ড ম্যাচটি ৩৮ রানে জিতে সিরিজে তাদের তৃতীয় জয় নিয়ে পয়েন্ট তালিকায় শীর্ষ চলে আসে।. ৬ষ্ঠ ও শেষ ম্যাচটিতে ওমান জয় লাভ করলেও নেট রান রেট এর কারণে স্কটল্যান্ডের পিছে পড়ে যায়।
কাটিপো মাকড়সা
লোটারোডেক্টাস কাটিপো বা কাটিপো হল মাকড়শাদের মধ্যে একটি বিপন্ন প্রজাতি, যাদের বসবাস নিউজিল্যান্ডে। লোটারোডেক্টাস গণের অন্তর্ভুক্ত এই মাকড়শা প্রজাতিটি অস্ট্রেলিয়ার রেডব্যাক মাকড়শা দের কাছাকাছি পরিবারের মধ্যে পড়ে। এছাড়াও এদের সাথে নর্থ আমেরিকার ব্ল্যাক উইডো মাকড়শাদের বড় মিল আছে। এই প্রজাতিটি মানুষের কাছে বিষধর। এরা মারাত্মক রকমের কামড় দিতে পারে। কাটিপো নামটি প্রধানত একটি মায়োরি ভাষা, যার মানে হল "রাত-দংশন"। এটি ছোটো থেকে মাঝারি আকারের বা আয়তনের মাকড়শা এবং এই প্রজাতির মহিলা মাকড়শাদের দেহটা অনেকটা কালো বা বাদামী রঙের মটরের মতোন। লাল কাটিপো মাকড়শা প্রধানত পাওয়া যায় সাউথ আইসল্যান্ডে এবং কিছু কিছু দেখা যায় নর্থ আইসল্যান্ডে, যাদের সবাই কালো রঙের দেখতে হয় এবং এদের গায়ে একটা লাল রঙের ডোরাকাটা দাগ থাকে, যা দেখে এদের সহজেই চেনা যায়। কালো রঙের মহিলা কাটিপো মাকড়শা প্রধানত দেখা পাওয়া যায় নর্থ আইসল্যান্ডের উপরের অংশে। এদের গায়ে কোন ডোরাকাটা দাগ থাকে না, এদের গায়ে ফুস্কুড়ির মতোন হাল্কা হলুদ রঙের ছোপ দেখতে পাওয়া যায়। এই দুই জাতকে আগে ভাবা হত যে এরা আলাদা পরিবারের কিন্তু ২০০৮ সালের গবেষণার পর এটা জানতে পারা যায় যে এরা শুধু গায়ের রঙ্গেই একে অপরের থেকে আলাদা। পুরুষ কাটিপো আকারে মেয়েদের থেকে ছোটো হয় এবং এদের দেখতে সম্পূর্ণ আলাদা, সাদা রঙের দাগ এবং হীরের আকৃতির লাল রঙের ছোপ এদেরকে চেনা সহজ করে দেয়। কাটিপোদের প্রধানত সমুদ্র তীরবর্তী অঞ্চলে বন্ধ বালিয়াড়িতে বসবাস করতে দেখতে পাওয়া যায়। এদের প্রধান ঝাঁককে দেখতে পাওয়া যায় নিউজিল্যান্ডের উপকূলীয় অঞ্চলে কিন্তু দক্ষিণ ভাগে এদের সংখ্যা খুবই কম। তারা প্রধানত ছোটো খাটো পোকামাকড় খেয়ে বেচে থাকে।
শ্রেণীবিন্যাস
যদিও কাটিপো ১৮৫৫ এর প্রথম দিকে লিনিয়ান সোসাইটির কাছে রিপোর্ট ছিল, এই কাটিপোদের প্রথম বর্ণনা করা হয়েছিল "লোটারোডেক্টাস কাটিপো" হিসেবে এল পাওয়েলের দ্বারা ১৮৭০ সালে। লোটারোডেক্টাস প্রজাতির অন্তর্ভুক্ত মাকড়শাদের সারা পৃথিবীতেই বিস্তার আছে যারা প্রধানত উইডো মাকড়শা নামে পরিচিত, যাদের নামগুলো হল নর্থ আমেরিকার ব্ল্যাক উইডো মাকড়শা, ব্রাউন উইডো, আর ইউরোপের ব্ল্যাক উইডো মাকড়শা ইত্যাদি। অস্ট্রেলিয়ার রেডব্যাক মাকড়শা এদের সবচেয়ে নিকটবর্তী আত্মীয়। ব্ল্যাক কাটিপো আর রেড কাটিপোদের আগে আলাদা প্রজাতি হিসেবে ধরা হত, কিন্তু গবেষণার ফলে জানা গাছে যে তারা একই জাতের, শুধু তাদের গায়ের রঙ আলাদা রকমের তাপমাত্রার ভিত্তিতে।
সিলন মেডিকেল কলেজ
সিলন মেডিকেল কলেজ ছিল সিলনে অবস্থিত একটি সরকারি চিকিৎসা বিদ্যালয়। কলম্বো মেডিকেল স্কুল নামে  কলম্বোতে ১৮৭০ সালে কলেজটি প্রতিষ্ঠিত হয়। সিলন বিশ্ববিদ্যালয়-কলেজের সাথে একীভূত হয়ে প্রতিষ্ঠানটি ১৯৪২ সালে সিলন বিশ্ববিদ্যালয় নাম ধারণ করে। মেডিকেল কলেজটি তখন বিশ্ববিদ্যালয়ের ঔষধ অনুষদে পরিণত হয়। কলেজটি কলম্বো মেডিকেল কলেজ নামেও পরিচিত ছিলো।
ইতিহাস
কলকাতায় ১৮৩৫ সালে প্রতিষ্ঠিত হয় বেঙ্গল মেডিকেল কলেজ। ব্রিটিশ-শাসিত সিলনের গভর্নর স্টিউয়ার্ট-ম্যাকেনজি ১৮৩৯ সালে সিলনীয়দের একটি ছোটো অংশকে চিকিৎসাশাস্ত্র অধ্যয়নের জন্য কলকাতায় পাঠাতে শুরু করেন। ১৮৪৭ সালে একজন মার্কিন মিশনারি চিকিৎসক স্যামুয়েল ফিস্ক গ্রিন উত্তর সিলনের মানিপায় শহরে একটি বেসরকারি মেডিকেল বিদ্যালয় স্থাপন করেন। ১৮৫২ সালে গভর্নর জর্জ উইলিয়াম অ্যান্ডারসনের নেতৃত্বে সিলনে সরকারি মেডিকেল কলেজ প্রতিষ্ঠিত হয়।
১৮৬০-এর দশকে দ্বীপটিতে 'ইয়াস'(উষ্ণমণ্ডলীয় দেশের ব্যাকটেরিয়া-জনিত একধরনের ছোঁয়াচে চর্মরোগ যাতে গায়ে লাল-লাল ফোস্কা হয়) রোগের প্রাদুর্ভাব দেখা দেয়, যা শ্রীলঙ্কার ভান্নি অঞ্চলে বিপুল প্রাণহানি ঘটায়। ১৮৬৭ সালে গভর্নর হারকিউলিস রবিনসন এই ব্যাপক প্রাণহানির কারণ অনুসন্ধান করতে তদানীন্তন উত্তর-শ্রীলঙ্কার ঔপনিবেশিক শল্যচিকিৎসক জেমস লুস'কে নিযুক্ত করেন। দেশটিতে চিকিৎসাবিদ্যা শিক্ষার জন্য একটি আধুনিক পরিকল্পনা গ্রহণের কথা জেমস লুস তার পরামর্শগুলোর মধ্যে উল্লেখ করেন।  এরপর গভর্নর রবিনসনের হাত ধরে ১৮৭০ সালের ১লা জুন 'কলম্বো মেডিকেল স্কুল' প্রতিষ্ঠিত হয়। কলম্বো সরকারি হাসপাতালের নারী অস্ত্রোপচার বিভাগে বিদ্যালয়টি প্রথম স্থাপিত হয়েছিলো। ইংরেজ সরকারের মুখ্য প্রশাসনিক চিকিৎসা কর্মকর্তা দ্বারা বিদ্যালয়টি নিয়ন্ত্রিত হতো। বিদ্যালয়ে পাঁচবছরমেয়াদী কোর্স শেষে শিক্ষার্থীদের পরীক্ষা দিতে হতো এবং উত্তীর্ণ হলে তারা 'লাইসেনশিয়েট অফ মেডিসিন অ্যান্ড সার্জারি'(এলএমএস)ডিগ্রি লাভ করতেন।  এরপর তারা চিকিৎসক হিসেবে ওষুধ-পরামর্শ এবং অস্ত্রোপচার করতে পারতেন। বিদ্যালয়টিতে বক্তৃতা কক্ষ, পরীক্ষাগার, ব্যবচ্ছেদ কক্ষ এবং দুটি পাঠাগার ছিলো। পদার্থবিজ্ঞান এবং রসায়ন পড়ানো হতো সিলন টেকনিকাল কলেজে। বিদ্যালয়টির প্রথম ব্যাচে ছিলো পঁচিশ জন পুরুষ শিক্ষার্থী। জেমস লুস বিদ্যালয়টির প্রথম অধ্যক্ষ নিযুক্ত হন।
১৮৭৬ সাল থেকে ইংরেজ সরকার সরকারি বৃত্তির ব্যবস্থা করে, যার মাধ্যমে শিক্ষার্থীরা বিদ্যালয়টিতে এবং ব্রিটেনে স্নাতকোত্তর পড়াশোনা বিনা খরচে করতে পারতেন। ১৮৭৭ সালে অধ্যক্ষ কচের মৃত্যু হলে জুলিয়ান লুইস ভ্যানডারস্ট্র্যাট অধ্যক্ষের দায়িত্ব নেন। বিদ্যালয়ের নাম পরিবর্তন করে সিলন মেডিকেল কলেজ রাখা হয় ১৮৮০ সালে। ১৮৮৪ সালে বিদ্যালয়টির মেডিকেল কোর্স পাঁচবছরমেয়াদী করা হয়।
১৮৮৭ সালের ২৯শে ডিসেম্বর অসবর্ন হাউজে অনুষ্ঠিত প্রাইভি কাউন্সিলের এক সভায় বিদ্যালয়টির এলএমএস ডিপ্লোমা ডিগ্রি জেনারেল মেডিকেল কাউন্সিল কর্তৃক স্বীকৃতি পায়।  এই স্বীকৃতির মাধ্যমে কলম্বো এলএমএস ডিগ্রিধারীরা নিবন্ধিত চিকিৎসক হিসেবে 'মেডিকেল আইন ১৮৮৬'-এর আওতায় চলে আসেন এবং ইংরেজ সাম্রাজ্যের যেকোনো জায়গায় চর্চা করার সুযোগ পান।  কোনোরকম স্নাতকেতর কোর্স পুনরায় অধ্যয়ন করার বাধ্যবাধকতা ছাড়াই ইংল্যান্ডে স্নাতকোত্তর পড়াশুনা অব্যাহত রাখার পথও এর মাধ্যমে সুগম হয়।
"সিলন বিশ্ববিদ্যালয় অর্ডিন্যান্স নং ২০,১৯৪২" অনুযায়ী, সিলন মেডিকেল কলেজ এবং সিলন বিশ্ববিদ্যালয়-কলেজ একীভূত হয়ে ১৯৪২ সালের ১লা জুলাই প্রতিষ্ঠিত হয় সিলন বিশ্ববিদ্যালয়।  মেডিকেল কলেজটি তখন নবসৃষ্ট বিশ্ববিদ্যালয়টির ঔষধ অনুষদে পরিণত হয়।
রঞ্জন রশ্মি
thumb|হান্ড মিট রিঙেন (Hand mit Ringen "আংটিসহ হাত"): ভিলহেল্ম র‍্যোন্টগেনের তোলা প্রথম মানবদেহের রঞ্জনরশ্মি চিত্র। র‍্যোন্টগেন ১৮৯৫ এর ২২শে ডিসেম্বর তার স্ত্রী আনা বের্টা র‍্যোন্টগেনের হাতের চিত্র ধারণ করেন। thumb|right|এক্স-রে ছবি(রেডিওগ্রাফ), taken by [[উইলিয়াম রন্টজেন, of Albert von Kölliker's hand.]] রঞ্জনরশ্মি বা এক্স-রশ্মি (X-ray) বলতে আলোর চেয়ে অনেক ক্ষুদ্র তরঙ্গদৈর্ঘ্যের, মূলত ০.১ থেকে ১০ ন্যানোমিটার তরঙ্গদৈর্ঘ্য পরিসরে এবং ৩x১০১৬ থেকে ৩x১০২০ হার্জের কম্পাংক পরিসরে অবস্থিত ও উচ্চ ভেদনক্ষমতাবিশিষ্ট তড়িৎচুম্বকীয় বিকিরণকে বোঝায়।
১৮৯৫ সালে জার্মান পদার্থবিজ্ঞানী ভিলহেল্ম কনরাড র‍্যোন্টগেন একটি তড়িৎক্ষরণ নলে 10^-3 মিলিমিটার পারদস্তম্ভ চাপে বায়ুর মধ্যে তড়িৎক্ষরণের পরীক্ষা করতে গিয়ে লক্ষ্য করেন যে, নল থেকে কিছু দূরে অবস্থিত বেরিয়াম প্লাটিনোসায়ানাইড দ্বারা আবৃত পর্দায় প্রতিপ্রভার সৃষ্টি হচ্ছে।  পরে তিনি আবিষ্কার করেন যে, তড়িৎক্ষরণ নল থেকে ক্যাথোড( ইলেকট্রন রশ্মি) রশ্মি যখন নলের দেয়ালে পরে তখন এ রশ্মির উৎপত্তি হয়। তিনি এ রশ্মির নাম রাখেন এক্স- রে ; পরবর্তীতে তাঁর সম্মানার্থে এগুলির নাম রঞ্জনরশ্মি রাখা হয়। তিনি মানুষের হাতের হাড়গুলির একটি নাটকীয় আলোকচিত্র সৃষ্টির মাধ্যমে এই রশ্মিগুলির অস্তিত্ব প্রদর্শন করেন। তাঁর এই আবিষ্কার বিশ্বব্যাপী বৈজ্ঞানিক মহলে ও সাধারণ জনগণের মধ্যে সাড়া ফেলে। এর এক বছর পরে ১৮৯৬ সালে তেজস্ক্রিয়তা ও ১৮৯৭ সালে ইলেকট্রনের আবিষ্কারের মাধ্যমে পরমাণুর অভ্যন্তরের জগতের গবেষণা সূচিত হয় এবং আধুনিক পদার্থবিজ্ঞানের জন্ম হয়।
সাধারণত উচ্চ-গতিতে ত্বরিত আধানযুক্ত কণার মন্দনের দ্বারা রঞ্জনরশ্মি উৎপাদন করা হয়। যেমন একটি রঞ্জনরশ্মি নলে ইলেকট্রন কণার রশ্মিগুচ্ছ কোনও ধাতুর (সাধারণত টাংস্টেনের) পাতকে আঘাত করলে কিংবা কোনও কণা ত্বরক যন্ত্রে আবর্তনশীল ইলেকট্রন রশ্মিগুচ্ছের ত্বরণের ফলে রঞ্জনরশ্মি উৎপাদিত হতে পারে। এছাড়া উচ্চমাত্রায় উত্তেজিত পরমাণুর ভেতরে ইলেকট্রনের এক শক্তিস্তর থেকে আরেক শক্তিস্তরে স্থানান্তরের ফলে বিচ্ছিন্ন তরঙ্গদৈর্ঘ্যবিশিষ্ট (যেগুলি পরমাণুর শক্তিস্তরের পার্থক্যের সাথে সংশ্লিষ্ট) রঞ্জনরশ্মি নিঃসৃত হতে পারে। মহাকাশের কিছু বস্তু যেমন কৃষ্ণগহ্বর ও নক্ষত্র (যেমন সূর্য) শক্তিশালী রঞ্জনরশ্মি উৎপাদন করে; এগুলিকে রঞ্জনরশ্মি জ্যোতির্বিজ্ঞান নামক শাস্ত্রে অধ্যয়ন করা হয়। রঞ্জনরশ্মিগুলি আলোর গতিবেগে চলাচল করে।
রঞ্জনরশ্মির তরঙ্গদৈর্ঘ্য দৃশ্যমান আলোকরশ্মির চেয়ে অনেক কম বলে এগুলি অদৃশ্য। তড়িৎ-চুম্বকীয় বর্ণালীর রঞ্জনরশ্মি অঞ্চলটি দৃশ্যমান তরঙ্গদৈর্ঘ্যের অঞ্চলটি থেকে বহুদূরে অবস্থিত। রঞ্জনরশ্মির চেয়ে হ্রস্ব তরঙ্গদৈর্ঘ্যের (১০-১১ মিটার অপেক্ষা হ্রস্ব তরঙ্গদৈর্ঘ্য) রশ্মিগুলিকে গামা রশ্মি বলা হয়। গামা রশ্মিগুলি পরমাণুকেন্দ্রের (নিউক্লিয়াসের) ভেতর থেকে উৎপাদিত হয়, অন্যদিকে রঞ্জনরশ্মিগুলি পরমাণুকেন্দ্রের বাইরে অবস্থতি প্রক্রিয়াসমূহের কারণে উৎপাদিত হয়। এর বিপরীতে অতিবেগুনি রশ্মির তরঙ্গদৈর্ঘ্য রঞ্জনরশ্মিগুলির চেয়ে দীর্ঘ হয়। অর্থাৎ তড়িৎ-চুম্বকীয় বর্ণালীতে রঞ্জনরশ্মিগুলি অতিবেগুনি রশ্মি ও গামা রশ্মির মধ্যবর্তী স্থানে অবস্থিত।
কোনও তড়িৎ-চুম্বকীয় বিকিরণের তরঙ্গদৈর্ঘ্য যত ছোট হয়, সেটির পদার্থ ভেদ করার ক্ষমতা তত বেশি হয়। তাই রঞ্জনরশ্মিগুলি পদার্থকে ভেদ করে অতিক্রম করতে পারে। এভাবে ভেদ করা রঞ্জনরশ্মিগুলিকে আলোকচিত্রগ্রাহী পর্দা ও অন্যান্য ধরনের শনাক্তকারকের সাহায্যে লিপিবদ্ধ করা যায়। মানবদেহের মধ্য দিয়ে রঞ্জনরশ্মি অতিক্রম করিয়ে সেগুলির আলোকচিত্র গ্রহণ করে সেটিকে দেহের বিভিন্ন রোগনির্ণয়ে ব্যবহার করা হয়; তাই রঞ্জনরশ্মি আধুনিক চিকিৎসাশাস্ত্রের একটি অত্যন্ত গুরুত্বপূর্ণ উপকরণ। হাড়ের ভাঙন, দাঁতের গর্ত, কর্কটরোগ (ক্যানসার), দেহাভ্যন্তরে বহিরাগত বস্তু, ইত্যাদি শনাক্ত করতে এগুলি বহুল ব্যবহৃত হয়। তবে মাত্রাতিরিক্ত রঞ্জনরশ্মি মানবদেহে আপতিত হলে তা স্বাস্থ্যের জন্য বিপজ্জনক হতে পারে। জীবন্ত দেহকলার ভেতর দিয়ে অতিক্রম করার সময় রঞ্জনরশ্মিগুলি বংশাণু (জিন), বংশসূত্র (ক্রোমোজোম) ও দেহকোষের অন্যান্য উপাদানের প্রাণ-রাসায়নিক ক্ষতিসাধন করতে পারে। রঞ্জনরশ্মির প্রকৃতি ও স্থায়িত্বকালের উপর নির্ভর করে বিকিরণের জৈব প্রভাব জটিল হতে পারে, এবং বিকিরণজনিত জখমের উপরে গবেষণা চলমান আছে। আবার রঞ্জনরশ্মি বিকিরণকে কাজে লাগিয়ে দুষ্ট অর্বুদ বা টিউমারের বৃদ্ধি রুখতে রঞ্জনরশ্মি বিকিরণ চিকিৎসা প্রদান করা হয়। এছাড়া ধাতব বস্তু শনাক্ত করতেও রঞ্জনরশ্মি ব্যবহৃত হয়ে থাকে। শিল্পখাতে কাঠামো বিশ্লেষণে ও এগুলির মধ্যে ত্রুটি শনাক্ত করতে রঞ্জনরশ্মির প্রয়োগ আছে।
বৈশিষ্ট্য
রঞ্জনরশ্মি ও সাধারণ আলোকরশ্মির মধ্যে প্রধান পার্থক্য হল এদের তরঙ্গ দৈর্ঘ্যে। সাধারণ আলোকরশ্মির তরঙ্গ দৈর্ঘ্য ৭x১০−৭ মিটার থেকে ৪x১০−৭ মিটারের কাছাকাছি। রঞ্জন রশ্মির তরঙ্গ দৈর্ঘ্য ১০−৮ মিটার থেকে ১০−১১ মিটারের কাছাকাছি। সাধারণ আলো দৃশ্যমান এবং বিভিন্ন রঙে বিভক্ত হয়। কিন্তু রঞ্জন রশ্মি দৃশ্যমান নয়। রঞ্জন রশ্মি উচ্চ ভেদন ক্ষমতাসম্পন্ন। রঞ্জন রশ্মির আয়ন সৃষ্টিকারী বিকিরণ গ্যাস বা বায়বীয় পদার্থের মধ্য দিয়ে অতিক্রম করার সময় বায়বীয় পদার্থটিকে আয়নিত করে, কিন্তু সাধারণ আলোকরশ্মি এটি করতে পারে না।
একক
রঞ্জনরশ্মির একক হল রন্টজেন। এক রন্টজেন বলতে সেই পরিমাণ বিকিরণ বুঝায় যা স্বাভাবিক চাপ ও তাপমাত্রায় এক মিলিমিটার বায়ুতে এক স্থির বৈদ্যুতিক আধানের সমান আধান উৎপন্ন করতে পারে।
আবিষ্কার
জার্মান বিজ্ঞানী র‍্যোন্টগেন (রন্টজেন) তড়িৎক্ষরণ নলে (discharge tube) ১০−৩ মিলিমিটার পারদ চাপে বায়ুর মধ্যে তড়িৎক্ষরণের পরীক্ষা করতে গিয়ে লক্ষ করেন যে নল থেকে কিছু দূরে অবস্থিত বেরিয়াম প্লাটিনোসায়ানাইড আবৃত পর্দায় প্রতিপ্রভার সৃষ্টি হচ্ছে। পরে তিনি আবিষ্কার করেন যে, তড়িৎক্ষরণ নল থেকে ক্যাথোড রশ্মি যখন নলের দেয়ালে পড়ে তখন এই রশ্মির উৎপত্তি হয়। তিনি এই রশ্মির নাম রাখেন এক্স রশ্মি, যা বাংলায় রঞ্জনরশ্মি নামে পরিচিত।
উৎপাদন
thumb|রঞ্জনরশ্মি নলের প্রধান অংশের চিত্র পরিবাহী সূত্র বা ফিলামেন্ট F-এর ভিতর দিয়ে প্রবাহিত তড়িৎপ্রবাহ ঋণাত্মক তড়িৎদ্বার বা ক্যাথোড C-কে উত্তপ্ত করলে ইলেকট্রন তাপীয় নিঃসরণ প্রক্রিয়ায় একটি রঞ্জনরশ্মি নলের প্রয়োজনীয় অংশ ক্যাথোড থেকে মুক্ত হয়ে আসে। তারপর একটি অতি উচ্চ বিভব প্রভেদ V-এর দ্বারা ইলেকট্রনগুলি ত্বরিত হয় ও ধনাত্মক তড়িৎদ্বার তথা আ্যনোডরূপী লক্ষ্যবস্তু T-তে আঘাত করে। ফলে রঞ্জনরশ্মি উৎপন্ন হয়।
প্রত্যক্ষ বৈদেশিক বিনিয়োগ
প্রত্যক্ষ বৈদেশিক বিনিয়োগ (সংক্ষেপে এফডিআই) হল এক দেশে থেকে অন্য কোন দেশে ব্যক্তি বা প্রতিষ্ঠান পর্যায়ে বিনিয়োগ কার্যক্রম পরিচালনা করা। এক্ষেত্রে বিনিয়োগকারী উক্ত কোম্পানির শেয়ার বা মালিকানা স্বত্ব কিনে নেয় এবং ব্যবস্থাপনার নিয়ন্ত্রণ নেয়। সাধারণত, বহুজাতিক কোম্পানি বা বহুজাতিক প্রতিষ্ঠান (উদ্যোগ) প্রত্যক্ষ বৈদেশিক বিনেয়োগে নিয়োজিত হয়। প্রত্যক্ষ বৈদেশিক বিনিয়োগ সাধারণত মূলধন জাতীয় বিনিয়োগ অর্থাৎ দীর্ঘমেয়াদী হয়ে থাকে। যদিও ক্ষেত্র বিশেষ মধ্যম মেয়াদে প্রত্যক্ষ বৈদেশিক বিনিয়োগ হয়ে থাকে।
প্রত্যক্ষ বৈদেশিক বিনিয়োগের ধরন
প্রত্যক্ষ বৈদেশিক বিনিয়োগ সাধারণত নিন্মক্ত ধরনের হয়ে থাকে-
প্রত্যক্ষ বৈদেশিক বিনিয়োগের পদ্ধতি
প্রত্যক্ষ বৈদেশিক বিনিয়োগের বিভিন্ন পদ্ধতি রয়েছে। তবে বেশিরভাগ সময় নিন্মক্ত পদ্ধতিগুলো লক্ষ্য করা যায়। এছাড়াও ক্ষেত্র বিশেষ আরও কিছু পন্থা দেখা যায় মাধ্যমে ব্যক্তি বা প্রাতিষ্ঠানিক পর্যায়ে প্রত্যক্ষ বৈদেশিক বিনিয়োগ হয়ে থাকে।
প্রত্যক্ষ বৈদেশিক বিনিয়োগের প্রণোদনাসমূহ
একটি দেশের সরকার তার দেশে প্রত্যক্ষ বৈদেশিক বিনিয়োগ আকর্ষণের জন্য নানাবিধ প্রণোদনা বা সুযোগ-সুবিধা দিয়ে থাকে।নিন্মে এরূপ কিছু প্রণোদনার উল্লেখ করা হলঃ প্রদত্ত সকল প্রণোদনা বা বাড়তি সুযোগ-সুবিধা দেয়ার মুখ্য উদ্দেশ্যই থাকে বেশি বেশি প্রত্যক্ষ বৈদেশিক বিনিয়োগ আকর্ষণ করা। তবে অনেক দেশে বিশেষ বিশেষ কিছু ক্ষেত্রে প্রত্যক্ষ বৈদেশিক বিনিয়োগ নিরুৎসাহিত করার জন্য সে দেশের সরকার বিভিন্ন বিধিনিষেধ আরোপ করে। কিছু কিছু ক্ষেত্রে দেশীয় শিল্পকে বাঁচিয়ে রাখার জন্য সরকার এই ব্যবস্থা নিয়ে থাকে।
প্রত্যক্ষ বৈদেশিক বিনিয়োগের গুরুত্ব এবং বাধাসমূহ
যেকোনো দেশের বিশেষ করে উন্নয়নশীল দেশের অর্থনৈতিক উন্নয়নের জন্য প্রত্যক্ষ বৈদেশিক বিনিয়োগ অত্যন্ত গুরুত্বপূর্ণ। দেশের অর্থনৈতিক প্রবৃদ্ধিকে দ্রুত গতিশীল করতে বিশেষত শিল্পায়নকে শক্তিশালী করতে ওই দেশের সরকার বিদেশি বিনিয়োগকে আকৃষ্ট করতে চেষ্টা করে।যদিও প্রত্যক্ষ বৈদেশিক বিনিয়োগের ক্ষেত্রে কিছু বাধা রয়েছে। প্রত্যক্ষ বৈদেশিক বিনিয়োগের সাধারণত নিন্মক্ত বাধাসমূহ দেখা যায়।
এসব বাধাসমুহ দূর করে বিদেশি বিনিয়োগকারীদের জন্য একটি সহায়ক পরিবেশ সৃষ্টি করা এবং তাদের আস্থা অর্জনে করতে পারলে প্রত্যক্ষ বৈদেশিক বিনিয়োগ বাড়বে।
চীন
বহু বছর ধরে কাঁচামালের সহজলভ্যতা, প্রযুক্তিগত উৎকর্ষ এবং তুলনামূলক সস্তা এবং অভিজ্ঞ জনশক্তির কারণে বৈদেশিক বিনিয়োগের জন্য চীন অগ্রাধিকার পাচ্ছে। বিশেষ করে গত দশকে চীনে বৈদেশিক বিনিয়োগের উল্লেখযোগ্য পরিমাণে বৃদ্ধি পেয়েছে। ২০১১ সালে চীনে এফডিআই এর পরিমাণ ছিল প্রায় ১১৬ বিলিয়ন ডলার। ২০১২ সালের প্রথমার্ধে চীনে এফডিআই এর পরিমাণ ছিল প্রায় ৫৯.১০ বিলিয়ন ডলার যা কোন একক দেশে সর্বোচ্চ।। ২০১৯ সালে চীনে এফডিআই এর পরিমাণ ছিল প্রায় ১৩৭ বিলিয়ন ডলার।
চীনে বিনিয়োগকারী উল্লেখযোগ্য বিদেশি কোম্পানিসমূহের একটি তালিকা নিচে উল্লেখ করা হলঃ- • # অ্যাপল ইনকর্পোরেটেড
• # মাইক্রোসফট কর্পোরেশন
• # কোকা-কোলা
• # ওয়ালমার্ট
• # প্যানাসনিক
• # জেনারেল মোটর্স
• # তোশিবা কর্পোরেশন
• # হিউলেট-প্যাকার্ড
• # ভক্সওয়াগেন এজি
মার্কিন যুক্তরাষ্ট্র
মুক্ত বাজার অর্থনীতি, শক্তিশালী অর্থনৈতিক ব্যবস্থা এবং বিনিয়োগের ক্ষেত্রে তুলনামূলক কম বাঁধার কারণে মার্কিন যুক্তরাষ্ট্র প্রত্যক্ষ বৈদেশিক বিনিয়োগের ক্ষেত্রে প্রাধান্য পেয়ে আসছে। ২০১১ সালে মার্কিন যুক্তরাষ্ট্রে এফডিআই এর পরিমাণ ছিল প্রায় ২২৭ বিলিয়ন ডলার। মার্কিন যুক্তরাষ্ট্রের অর্থনৈতিক বিশ্লেষণ ব্যুরোর তথ্যমতে ২০১২ এবং ২০১৩ সালে যুক্তরাষ্ট্রে এফডিআই এর পরিমাণ ছিলো যথাক্রমে ২৫৮ এবং ২৭৩ বিলিয়ন ডলার । জাতিসংঘের কনফারেন্স অন ট্রেড এন্ড ডেভেলপমেন্ট (UNCTAD ) প্রণীত বিশ্ব বিনিয়োগের প্রতিবেদন, ২০১৯ অনুসারে ২০১৭ এবং ২০১৮ সালে যুক্তরাষ্ট্রে এফডিআই এর পরিমাণ ছিলো যথাক্রমে ২৭৭ এবং ২৫২ বিলিয়ন ডলার।
যুক্তরাষ্ট্রে বিনিয়োগকারী উল্লেখযোগ্য বিদেশি কোম্পানিসমূহের একটি তালিকা নিচে উল্লেখ করা হলঃ- • # বিপি আমেরিকা
• # টয়োটা মোটর উত্তর আমেরিকা
• # হোন্ডা উত্তর আমেরিকা
• # সিমেনস
• # নেসলে ইউএসএ
• # সনি কর্পোরেশন অব আমেরিকা
• # এইচএসবিসি ব্যাংক ইউএসএ
ভারত
ভারতে প্রত্যক্ষ বৈদেশিক বিনিয়োগের সুযোগ শুরু হয় মূলত ১৯৯১ সালে ভারতীয় অর্থনৈতিক সঙ্কটের পর থেকে। ওই সময়ে ভারতের বৈদেশিক বিনিময় ভারসাম্যে চরম সঙ্কট দেখা দেয়। সেই সাথে যুক্ত হয় ব্যাপক রাজস্ব বাজেট সঙ্কট। এই সঙ্কট মোকাবেলায় ভারত প্রত্যক্ষ বৈদেশিক বিনিয়োগের প্রয়োজনীয়টা উপলদ্ধি করে ফরেন এক্সচেঞ্জ ম্যানেজমেন্ট অ্যাক্ট-এর আওতায় বিদেশি বেক্তি বা প্রতিষ্ঠান কর্তৃক সরাসরি বিনিয়োগের দ্বার উন্মোচন করে।১৯৯১ সাল অবধি ভারতে বৈদেশিক বিনিয়োগের পরিমান ছিল ১ বিলিয়ন ডলারেরও কম। কিন্তু ২০১৫ সালে ভারতে এফডিআই এর পরিমান দাড়ায়  প্রায় ৬৩ বিলিয়ন ডলার। জাতিসংঘের  কনফারেন্স অন ট্রেড এন্ড ডেভেলপমেন্ট (UNCTAD) প্রণীত বিশ্ব বিনিয়োগের প্রতিবেদন, ২০১৯ অনুসারে, ২০১৭ এবং ২০১৮ সালে ভারতে এফডিআই এর পরিমাণ ছিলো যথাক্রমে ৪০ এবং ৪২ বিলিয়ন ডলার।
ভারতে বিনিয়োগকারী উল্লেখযোগ্য বিদেশি কোম্পানিসমূহের একটি তালিকা নিচে উল্লেখ করা হলঃ- • # গুগল
• # মাইক্রোসফট কর্পোরেশন
• # পেপসিকো
• # জেপি মরগ্যান
• # সিমেনস
• # বিপি পি.এল.সি
• # ওপো ইলেক্ট্রনিকস ভারত
• # ফোসান ইন্টারন্যাশনাল
• # হাইয়ার ইলেকট্রনিক্স
বাংলাদেশ
বাংলাদেশে স্বাধীনতার পূর্বে অর্থাৎ ১৯৭১ সালের আগে প্রত্যক্ষ বৈদেশিক বিনিয়োগ ছিল খুবই কম। কিন্তু স্বাধীনতার পর থেকে বিভিন্ন সরকার সময়ে সময়ে বিদেশি বিনিয়োগের সুযোগ সৃষ্টির জন্য প্রচলিত আইন এবং নীতির পরিবর্তন ও পরিমার্জন করে আসছে। সেইসাথে তুলনামূলক সস্তা শ্রম, কাঁচামালের সহজলভ্যতা এবং অর্থনৈতিক সম্ভবনার ফলে বাংলাদেশ উল্লেখযোগ্য পরিমান প্রত্যক্ষ বৈদেশিক বিনিয়োগ আকৃষ্ট করতে সক্ষম হয়েছে। যুক্তরাজ্য, যুক্তরাষ্ট্র ও জাপানের পাশাপাশি চীন, নেদারল্যান্ডস, জার্মানি এবং কানাডার মত অনেক দেশের বিনিয়োগকারীরা বর্তমানে বাংলাদেশে বিনিয়োগ করছে। বাংলাদেশে র সরকার এফডিআই আকর্ষণের জন্যে অনুকূল শিল্পনীতি প্রণয়নের পাশাপাশি ব্যাপক প্রণোদনা ও উৎসাহমূলক সুবিধার ব্যবস্থা রেখেছে। যদিও অতিমাত্রায় আমলাতান্ত্রিক দীর্ঘসূত্রীতা, দলিলপত্র প্রক্রিয়াকরণে অনিয়ম ও দুর্নীতি, স্থানীয় উদ্যোক্তাদের প্রয়োজনীয় স্থিরমনস্কতার অভাব, অহেতুক বিলম্ব এবং আমদানি সংক্রান্ত শুল্ক নীতিতে ঘন ঘন পরিবর্তনের কারণে প্রকৃত প্রত্যক্ষ বৈদেশিক বিনিয়োগ ব্যাপকভাবে বাধাগ্রস্থ হচ্ছে।১৯৯৬ এবং ২০০০ সালে বাংলাদেশে এফডিআই এর পরিমান ছিল যথাক্রমে প্রায় ০.২৩ এবং ০.৫৮ বিলিয়ন ডলার। ২০১৩ সালে এফডিআই এর পরিমান দাড়ায় প্রায় ১.৫৯ বিলিয়ন ডলার। জাতিসংঘের কনফারেন্স অন ট্রেড এন্ড ডেভেলপমেন্ট (UNCTAD) প্রণীত বিশ্ব বিনিয়োগের প্রতিবেদন, ২০১৯ অনুসারে, ২০১৭ এবং ২০১৮ সালে বাংলাদেশে এফডিআই এর পরিমাণ দাড়ায় যথাক্রমে ২.১৫ এবং ৩.৬১ বিলিয়ন ডলার।
সাজিলা লেঘারি
সাজিলা লেঘারি একজন পাকিস্তানি রাজনীতিবিদ ও নারী চিকিৎসক। তিনি ২০০৬, ২০০৮, ও ২০১৩ সালের নির্বাচনে পাকিস্তানের সিন্ধু প্রাদেশিক পরিষদের সদস্য নির্বাচিত হন।
তিনি ২০০৬ সালের সেপ্টেম্বরে নির্বাচনী এলাকা পিএস-৭৫ (দাদু-৫) থেকে পাকিস্তান মুসলিম লীগের (কিউ) (পিএমএল-কিউ) প্রার্থী হিসাবে সিন্ধুর প্রাদেশিক পরিষদের সদস্য নির্বাচিত হয়েছিলেন।
২০০৮ সালের পাকিস্তানের সাধারণ নির্বাচনে মহিলাদের জন্য সংরক্ষিত আসনে পিএমএল-কিউয়ের প্রার্থী হিসাবে তিনি সিন্ধু প্রাদেশিক পরিষদের সদস্য পুনর্নির্বাচিত হন।
২০১৩ পাকিস্তানের সাধারণ নির্বাচনে মহিলাদের জন্য সংরক্ষিত আসনে তিনি পাকিস্তান পিপলস পার্টির (পিপিপি) প্রার্থী হয়ে সিন্ধু প্রাদেশিক পরিষদের সদস্য আবারও র্নির্বাচিত হন।
আনাক্সাগোরাস
এনাক্সাগোরাস (প্রাচীন গ্রিক: Αναξαγόρας আনাক্সাগোরাস্‌, আনু খ্রিস্টপূর্ব ৫০০-খ্রিস্টপূর্ব ৪২৮) ছিলেন প্রাক-সক্রেটীয় যুগের গ্রিক দার্শনিক। এনাক্সাগোরাস প্রথম দার্শনিক যিনি এথেন্সে দর্শন এনেছিলেন। জীবনের শেষের দিকে তিনি নাস্তিকতা প্রচারের দায়ে নির্বাসিত হন। যদিও এই অভিযোগ রাজনৈতিক হতে পারে কারণ পেরিক্লিস এর সাথে তার যোগাযোগ ছিল।
বেডজেবারি বন
বেডজেবারি বন কেন্টের ফ্লিমওয়েলের নিকটে অবস্থিত বেডজেবারি জাতীয় পিনেটামকে ঘিরে থাকা ১০.৫ বর্গকিলোমিটার (২,৬০০ একর) আয়তনের একটি বন।
দেহ ঘোলামান
দেহ ঘোলামান উত্তর-পূর্ব আফগানিস্তানের বাদাখশন প্রদেশের একটি গ্রাম। বারঘিল থেকে প্রায় ২০ মাইল পশ্চিমে ওয়াখন নদীর তীরে গ্রামটি গঠিত হয়েছে।
আমরা খান
আমরা খান একজন পাকিস্তানি রাজনীতিবিদ ও সংসদ সদস্য। তিনি ২০১৩-২০১৮ পর্যন্ত পাকিস্তান জাতীয় পরিষদের সদস্য ছিলেন।
তিনি ২০১৩ পাকিস্তানের সাধারণ নির্বাচনে পাঞ্জাব থেকে নারীদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।
কণ্ঠ
কণ্ঠ হচ্ছে ২০১৯ সালে মুক্তিপ্রাপ্ত ভারতীয় বাংলা ভাষার নাট্যধর্মী চলচ্চিত্র। চলচ্চিত্রটি যৌথভাবে পরিচালনা করেছেন নন্দিতা রায় এবং শিবপ্রসাদ মুখোপাধ্যায় এবং উইন্ডোজ প্রোডাকশন হাউজের ব্যানারে প্রযোজনা করেছে উইন্ডোজ। চলচ্চিত্রটি ২০১৯ সালের ১০ মে মুক্তি পায়। এই চলচ্চিত্রের অনুপ্রেরণা একজন ক্যান্সার রোগ থেকে আরোগ্য লাভকারী শ্রী বিভূতি চক্রবর্তী। ডাক্তাররা ল্যারিংজেকটমিয়ের জন্য তার স্বরযন্ত্র সরিয়ে দিয়েছিলেন, কিন্তু এই ঘটনা তাকে দমিয়ে দিতে পারেনি। তিনি সব বাধা অতিক্রম করেন এবং অন্যদের এই  সংগ্রামে সাহায্য করেন। পরিচালক শিবপ্রসাদ নিজে চলচ্চিত্রটির প্রধান চরিত্রে অভিনয় করেন। এটি ৯২তম একাডেমি পুরষ্কারে সেরা আন্তর্জাতিক ফিচার ফিল্মের জন্য ভারতীয় প্রবেশ হিসাবে নির্বাচিত হয়।   মালয়ালম চলচ্চিত্র পরিচালক রাজেশ নায়ার এই ছবিটির পুনঃনির্মাণ অধিকার কিনেছেন, যা শব্দম হিসাবে মুক্তি পাবে ।
গল্প
চলচ্চিত্রের গল্পটি ক্যান্সারের থেকে বেঁচে থাকা একজন ব্যক্তির জীবন ও সংগ্রামের কথা বলে। অর্জুন মল্লিক একজন বিখ্যাত রেডিও জকি। তার শ্রোতা তার কণ্ঠ সম্পর্কে অনুরাগী। তার স্ত্রী, পৃথাও একজন কণ্ঠ শিল্পী। হঠাৎ করে জানা যায় যে অর্জুনের ল্যারেনজিয়াল ক্যান্সার রয়েছে। ক্রমশ হতাশ ও জীবনের প্রতি উঠসাহ হারানো অর্জুন তিনি রমিলা নামের একজন বক্তৃতা থেরাপিস্টের সঙ্গে দেখা করেন যিনি তাকে খাদ্যনালীর দ্বারা কথা বলতে শেখেন। তিনি কথা বলতে পারেন না, কিন্তু নিজের উন্নতি করেন। এটি একটি ক্যান্সার রোগী এবং তার নির্ভীক চেতনার একটি গল্প।
শুরু
১৯৯৯ সালে টেলিভিশনে কাজ করার সময় বিভূতি চক্রবর্তী নামের এক ব্যক্তির সঙ্গে পরিচয় হয় পরিচালক শিবপ্রসাদ মুখোপাধ্যায়ের। লোকটি কণ্ঠ ক্যানসারে আক্রান্ত হয়েছিলেন। তিনি ক্যানসারের সঙ্গে লড়াই করে জয়ী হয়েছেন। ওই লোকটির কাছ থেকে ক্যানসারের সঙ্গে লড়াইয়ের গল্প শুনেছিলেন শিবপ্রসাদ মুখোপাধ্যায়। তখন এই গল্প নিয়ে সিনেমা তৈরির সিদ্ধান্ত নেন। এই ছবির মধ্য দিয়ে ক্যানসার নিয়ে সবার মধ্যে কিছু বার্তা পৌঁছে দিতে চেয়েছিলেন শিবপ্রসাদ মুখোপাধ্যায়। ছবির চিত্রনাট্যও লেখেন। কিন্তু এত বছর পর ২০১৯ সালে তা পর্দায় ফুটিয়ে তুলেছেন।
সংগীত
এই চলচ্চিত্রটির সংগীত অনুপম রায়, অনিন্দ্য চট্টোপাধ্যায় ও প্রজেন দ্বারা রচনা করা হয়েছে এবং গানগুলি লিখেছেন অনুপম রায়, অনিন্দ্য চট্টোপাধ্যায়, দীপাংশু আচার্য ও প্রসেন।
প্রচারণা
কণ্ঠ ছবির প্রথম পোস্টার ২০১৯ সালের ৩ এপ্রিল মুক্তি পায়। পোস্টারে সত্যজিৎ রায় ১৯৬৯ সালে গুপী গাইন বাঘা বাইন ছবিতে অমর সৃষ্টির ভুতের রাজার চরিত্রে শিবপ্রসাদ মুখোপাধ্যায়কে দেখা যায়। নন্দিতা রায় এবং শিবপ্রসাদ মুখোপাধ্যায়ের কণ্ঠ ছবির এই পোস্টার ইতিমধ্যে বেশ গুঞ্জন তৈরি করে দর্শক মহলে। ১৩ এপ্রিল ছবির দুটি পোস্টার মুক্তি পায়। পোস্টার দুটির মধ্যে একটিতে পৃথা চরিত্রে পাওলি দাম এবং রমিলা চরিত্রে জয়া আহসানকে  উপস্থাপন করে। ছবির ট্রেলার মুক্তি পায় ১৪ এপ্রিল ২০১৯ সালে ইউন্ডোজ ফিল্মস এর ইউটিউব চ্যানেল থেকে।
প্রেক্ষাগৃহে মুক্তি
ছবিটি পশ্চিমবঙ্গে প্রথম সপ্তাহে ২৩ টি মাল্টিপ্লেক্সে ৫০১ টি শোয়ে মুক্তি পায়। দ্বিতীয় সপ্তাহে ২২ টি মাল্টিপ্লেক্সে ৪১৬ টি শোয়ে এবং তৃতীয় সপ্তাহে ২০ টি মাল্টিপ্লেক্সে ২২৭ শোয়ে প্রদর্শিত হয়।
ছবিটিকে ১৫ জুন ২০১৯ সালে যুক্তরাষ্ট্রে মুক্তি দেওয়া হয়। ছবিটি ১৫ জুন থেকে ৩০ জুনের মধ্যে মার্কিন যুক্তরাষ্ট্রের বিভিন্ন শহরের ১৬ টি প্রেক্ষাগৃহে মুক্তি পায়। ছবিটি প্রথম মুক্তি পায় ১৫ জুন, ক্যালিফোর্নিয়ার সান ফ্রান্সিস্কোতে।
আয়
বক্সঅফিসে নিজের জায়গা ধরে রাখতে সক্ষম হয় শিবপ্রসাদ ও নন্দিতার এই ছবি। ‘হামি’র প্রথম তিন দিনের কালেকশন আর ‘কণ্ঠ’র আয় এক ছিল। ১১ দিনে আয়ের অঙ্কটা ছিল ২ কোটির বেশি। তৃতীয় সপ্তাহেও আয়ের ধারাবাহিকতা অব্যাহত। ছবিটি পশ্চিমবঙ্গে শুধু মাত্র ২৩ টি মাল্টিপ্লেক্স থেকে প্রথম সপ্তাহে ₹৬৮,৮৬,০৯৯ টাকা আয় করে। তিন সপ্তাহ শেষে ছবিটি মাল্টিপ্লেক্স থেকে মোট ₹১,৫০,৮৭,২৭০ টাকা (প্রায় ₹১.৫১ কোটি) আয় করে।
সমালোচকদের প্রতিক্রিয়া
কণ্ঠ সমালোচকদের কাছ থেকে প্রচুর ইতিবাচক রিভিউ পেয়েছে এবং দর্শকেরাও ভালো প্রতিক্রিয়া দেখিয়েছেন। আনন্দবাজার পত্রিকার মধুমন্তী পৈত চৌধুরী ছবিটিকে ১০ এর মধ্যে ৭ স্টার রেটিং দিয়েছেন; তিনি বলেন "কণ্ঠ’র কিং অবশ্যই তার চিত্রনাট্য। আগের ছবিগুলির চেয়ে নন্দিতা রায়ের লেখা এই চিত্রনাট্য অনেক বেশি পরিণত, পোক্ত, বাস্তবের কাছাকাছি। চিত্রনাট্যই প্রতিটি চরিত্রের বিকশিত হওয়ার জমি বানিয়ে দিয়েছে। যার পূর্ণ সদ্ব্যবহার করেছেন শিল্পীরা"। আনন্দবাজার পত্রিকায় বিনায়ক বন্দ্যোপাধ্যায় লেখেন, "খ্যাতনামা উপন্যাসিক বিক্রম শেঠের মর্মস্পর্শী উপন্যাস ‘অ্যান ইকুয়াল মিউজিক’ মনে পড়ে যাচ্ছিল উন্ডোজ প্রযোজিত শিবপ্রসাদ মুখোপাধ্যায় ও নন্দিতা রায় পরিচালিত নতুন ছায়াছবি ‘কন্ঠ’ দেখতে দেখতে"। এই সময় পত্রিকা ছবিটিকে ৫ এর মধ্যে ৩.৫ রেটিং দেয়। দ্য টাইমস অব ইন্ডিয়া চলচ্চিত্রটিকে ৫ এর মধ্যে ৪.৫ রেটিং দেয়।
আমিনা আহমেদ
আমিনা আহমেদ হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৩৪ থেকে ১০ম জাতীয় সংসদে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
জন্ম ও পারিবারিক পরিচিতি
তিনি মোজাফফর আহমদের সহধর্মিণী।
অছাম জেলা
অছাম জেলা (अछाम जिल्ला ), হচ্ছে নেপালের সুদূর পশ্চিমাঞ্চল বিকাস ক্ষেত্রের সেতী অঞ্চলের একটি জেলা। এই জেলার আয়তন । মঙ্গলসেন হচ্ছে এই জেলার সদরদপ্তর। ২০১১ সালের আদমশুমারি অনুযায়ী এ জেলার লোকসংখ্যা ২৫৭,৪৭৭ জন। এটি নেপালের দূরতম জেলাগুলোর একটি। অটোমোবাইল দিয়ে কাঠমান্ডু থেকে এখানে যাওয়া যায় এবং নেপালের পশ্চিম সীমান্তের ধানগাধি থেকে নেপালগঞ্জ হয়ে একটি পথ আছে।
সাওয়াদা
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩১ মিটার (৭৫৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সাওয়াদা শহরের জনসংখ্যা হল ১৯,৩৩১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে সাওয়াদা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
অ্যাক্রোপলিস এন্টারটেইনমেন্ট
অ্যাক্রোপলিস এন্টারটেইনমেন্ট প্রাইভেট. লিমিটেড কলকাতা ভিত্তিক একটি ভারতীয় বাংলা ভাষার টেলিভিশন সিরিয়াল এবং চলচ্চিত্র প্রযোজনা সংস্থা, এটি অক্টোবর ২০০৬ সালে প্রতিষ্ঠা করা হয়। অ্যাক্রোপলিস এন্টারটেইনমেন্ট প্রাইভেট লিমিটেডের সৃজনশীল পরিচালক হলেন- স্নিগ্ধা সুমিত বসু, সুমিত টিঙ্কারি বসু, রজনীশ জয়চন্দ্র হেদাও এবং সানী ঘোষ রায়। তারা " অগ্নিপরীক্ষা " এবং "রাশি" এর মতো অনুষ্ঠান দিয়ে তাদের কার্যক্রম শুরু করেছিলেন এবং বাংলা টেলিভিশনে আরও অনেক জনপ্রিয় অনুষ্ঠান নির্মাণ করেছিলেন যার মধ্যে উল্লেখযোগ্য হলো- বধুবরণ, আমার দূর্গা এবং বকুল কথা ।
গ্যারি সিনিস
গ্যারি অ্যালান সিনিস (Gary Alan Sinise — উচ্চারণ: গ্যারি সীনিস্‌) (জন্ম: ১৭ মার্চ, ১৯৫৫) একজন মার্কিন অভিনেতা ও চলচ্চিত্র পরিচালক। তিনি একবার করে এমি পুরস্কার ও গোল্ডেন গ্লোব পুরস্কার জয় করেছেন। সেই সাথে তিনি একবার করে পাম ডি’ওর ও একাডেমি পুরস্কারের জন্যও মনোনীত হয়েছেন। ১৯৯২ সালে সিনিস অফ মাইস অ্যান্ড মেন (১৯৯২) চলচ্চিত্রটি পরিচালনা ও অভিনয় করেন। ফরেস্ট গাম্প চলচ্চিত্রে লেফটেন্যান্ট ড্যান টেইলর চরিত্রে অভিনয়ের জন্য তিনি ১৯৯৪ সালে সেরা পার্শ্ব অভিনেতা বিভাগে একাডেমি পুরস্কারের জন্য মনোনীত হয়েছিলেন। টেলিচলচ্চিত্র ট্রুম্যান-এ অভিনয়ের জন্য তিনি একবার গোল্ডেন গ্লোব পুরস্কারও জয় করেছিলেন। র‌্যানসম (১৯৯৬) চলচ্চিত্রে তিনি একজন দুর্নীতিগ্রস্ত পুলিশ কর্মকর্তা রন হাওয়ার্ড চরিত্রে অভিনয় করে তিনি বিশেষ খ্যাতি অর্জন করেছিলেন। এছাড়া তিনি টিভি চলচ্চিত্র জর্জ ওয়ালেস-এও অভিনয় করেছিলেন, যেখানে তার চরিত্রটি ছিলো আলাবামার সাবেক গভর্নর জর্জ ওয়ালেস-এর।
আব্রাহাম ডি বার্টলেট
আব্রাহাম ডি বার্টলেট (১৮১২-১৮৯৭) ছিলেন একজন ব্রিটিশ প্রাণীবিদ। তিনি প্রখ্যাত প্রাণীবিদ অ্যাডওয়ার্ড বার্টলেটের পিতা।
ব্রিটিশ মিউজিয়ামের কাছে বার্টলেটের ছোট একটি দোকান ছিল। তাতে প্রাকৃতিক ইতিহাস সম্পর্কিত বিভিন্ন দ্রব্য বিক্রয় করতেন তিনি। তিনি বিভিন স্টাফ করা জীবজন্তুও বিক্রয় করতেন সেখানে। ১৮৫৯ থেকে ১৮৯৭ সাল পর্যন্ত তিনি লন্ডন চিড়িয়াখানার সুপারিন্টেন্ডেন্ট হিসেবে দায়িত্ব পালন করেন। চিড়িয়াখানায় পশুপাখি পর্যবেক্ষণ করে তিনি অসংখ্য নিবন্ধ রচনা করেন। এসব নিবন্ধ তার মৃত্যুর পর দুইটি সংকলনে প্রকাশিত হয়, Wild Animals in Captivity (১৮৯৮) এবং Life among Wild Beasts in 'the Zoo' (১৯০০)।
লাল ঝাউ
লাল ঝাউ (Tamarix dioica) হল একটি বহু ডালপালাযুক্ত গুল্ম বা ছোট গাছ যা পশ্চিম এশিয়ার লবণাক্ত আবাসস্থলে জন্মে। লাল ঝাউ, উরুশিয়া, বান ঝাউ, নোনা-গাছ, উরিচিয়া নামে বাংলাদেশে এবং নোনা ঝাউ নামে সুন্দরবনে পরিচিত।
বর্ণনা
লাল ঝাউ হল লাল বাকল বিশিষ্ট একটি গুল্ম বা ছোট গাছ যার উচ্চতা সর্বোচ্চ । পাতাগুলি ধূসর-সবুজ, ক্ষুদ্র এবং স্কেল-সদৃশ, কাণ্ড বরাবর একে অপরকে অধিক্রমণ করে। এদের বাকল ফাটা হয় এবং বাকলে লালচে ভাব আছে। ফুলগুলো একলৈঙ্গিক। ফুলের রঙ লাল বা বেগুনি হয়ে থাকে। পুংকেশর থাকে পাঁচটি। স্ত্রীফুলের কেশরও পাঁচটি। এই গাছের আঠা তিক্তমধুর।
সংস্থান এবং বাসস্থান
এটি ইরান, আফগানিস্তান, পাকিস্তান, ভারত, নেপাল, বাংলাদেশ এবং বার্মার দেশজ গাছ। এই উদ্ভিদ লবণাক্ত ভূমিতে, উষ্ণ আবহাওয়ায় খুব ভাল জন্মে। এই কারণে সমুদ্র উপকূলে এদের বেশি দেখা যায়।
ব্যবহারসমূহ
লাল ঝাউ ঐতিহ্যগতভাবে মূত্রবর্ধক ওষুধ এবং একটি বায়ুনাশকারী, এবং যকৃত ও প্লীহার প্রদাহের চিকিত্সার জন্য হিসাবে ব্যবহৃত হয়। পাতার একটি নির্যাস এন্টিফাঙ্গাল কার্যকলাপ দেখানো হয়েছে। ফাইটোকেমিক্যাল স্ক্রীনিং বেশ কিছু অস্বাভাবিক ফাইটোকেমিক্যালের উপস্থিতি প্রকাশ করে এবং এগুলোর কোনো একটি কার্যকর ওষুধের সম্ভাব্য উৎস কিনা তা নির্ধারণ করতে আরও তদন্ত করা দরকার।
জেন্ট
জেন্ট (Gent, ; Gand, ) বেলজিয়ামের ফ্লেমিশ অঞ্চলে অবস্থিত একটি নগর এবং মিউনিসিপ্যালিটি। এটি পূর্ব ফ্লেন্ডার প্রদেশের রাজধানী এবং সর্ববৃহত্ শহর। এখানে একটি বন্দর এবং একটি বিশ্ববিদ্যালয় রয়েছে।
সিঙ্গাইর পাইলট উচ্চ বিদ্যালয়
সিঙ্গাইর পাইলট উচ্চ বিদ্যালয় বাংলাদেশের মানিকগঞ্জ জেলার সিংগাইর শহরের একটি মাধ্যমিক বিদ্যালয়। এটি মানিকগঞ্জ জেলার, সিঙ্গাইর উপজেলার সিঙ্গাইর পৌরসভার সন্নিকটে সিংগাইর শহরে অবস্থিত। এটি ১৯৪০ সালে প্রতিষ্ঠিত। স্কুলটিতে ৬ষ্ঠ থেকে ১০ম শ্রেণী পর্যন্ত শিক্ষা দেয়া হয় যেখানে মেয়েরা প্রভাতি ও ছেলেরা দিবা শাখায় অধ্যায়ন করে। এস এস সি পরীক্ষার ফলাফলের দিক দিয়ে, এই স্কুলটি বেশ কয়েক বছর ধরে ঢাকা শিক্ষা বোর্ডে সেরা দশের মধ্যে অবস্থান করছে। স্কুলটিতে প্রায় ৫১০০ শিক্ষার্থী অধ্যয়ন করে।
ইউএফও ক্লাব
থাম্ব|400px|ইউফোরিয়া, ফেব্রুয়ারি ১৯৬৭
ইউএফও ক্লাব বা "ইউফো" হিসাবেও ডাকা হতো, ছিল ১৯৬০-এর দশকে লন্ডনের একটি বিখ্যাত ক্ষণকালীন ইউকে আন্ডারগ্রাউন্ড ক্লাব। জো বয়েড এবং জন হপকিন্স ক্লাবটি প্রতিষ্ঠা করেছিলেন, যেখানে আলোক পরিবশেনা ও কবিতা পাঠ আয়োজিত হতো। এছাড়াও ক্লাবটিতে জিমি হেন্ডরিক্সের মতো সুপরিচিত রক শিল্পীদের গান, ইয়োকো ওনোর আভঁ-গার্দ শিল্প এবং পিংক ফ্লয়েড ও সফট মেশিনের মতো স্থানীয় ব্যান্ডগুলির প্রতিষ্ঠা হয়েছিল।
ট্রিভিয়া
১৯৬৮ সালে ক্লাবটির নামকরণে লন্ডনে ইউএফও নামে হার্ড রক ব্যান্ড গঠিত হয়েছিল।
টেইলর হাইওয়ে
টেইলর হাইওয়ে (Taylor Highway; ক্রমিকভাবে আলাস্কা রুট ৫) হল ইউএস প্রদেশ আলাস্কার একটি হাইওয়ে যা টেটলিন জংশন থেকে প্রায় ১৬০ মাইল (২৫৮ কিমি), আলাস্কা হতে ১১ মাইল (১৭ কিমি) দক্ষিণে আলাস্কা হাইওয়ে থেকে ঈগল এর দিকে অবস্থিত।
পথের বর্ণনা
হাইওয়ের প্রথম রাস্তা পিচঢালা, বাকিটুকু নুড়িঢালা। এই হাইওয়েটি অক্টোবর থেকে এপ্রিল পর্যন্ত অটোমোবাইল এর জন্য উন্মুক্ত থাকে, কিন্তু শীতকালে কেবল স্নোমোবাইল চলে। হাইওয়ের নিকটে চল্লিশমাইল জুড়ে বড় বলগাহরিণের দল ভ্রমণ করে। এই হাইওয়ে ফোর্টিমাইল রিভার জুড়ে জাতীয় বন্য এবং সুদৃশ্য নদীতে প্রবেশ করার সুযোগ করে দেয়।
ইতিহাস
ঈগল, ঐতিহাসিক ফোর্টিমাইল মাইনিং ডিস্ট্রিক্ট এবং চিকেন প্রবেশের জন্য ১৯৫৩ সালে এটিকে নির্মাণ করা হয়। এটি টেটলিন থেকে জ্যাক ওয়েড জংশনে টপ অব দ্য ওয়ার্ল্ড হাইওয়ের সাথে যুক্ত হয়, বছরের বিভিন্ন সময়ে ডাউসন সিটি, ইউকুন-এ প্রবেশপথ খোলার জন্য। জ্যাক ওয়েড জংশন থেকে ডাউসন সিটি পর্যন্ত দূরত্ব এর ।
চাতক
বিস্তৃতি
পাখিটি বাংলাদেশ, ভারত ছাড়াও দক্ষিণ এশিয়া ও আফ্রিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৩৬ লক্ষ ৮০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থির রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
উপপ্রজাতি ও বিস্তৃতি
চাতক মোট তিনটি উপপ্রজাতি শনাক্ত করা গেছে। উপপ্রজাতিগুলো হল:
হরিপুর ইউনিয়ন, চাটমোহর
হরিপুর ইউনিয়ন বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ২৮টি মৌজার সংখ্যা: ১৮টি মোট জনসংখ্যা: প্রায় ৩৫,৮৪৫ জন।
শিক্ষা
সাক্ষরতার হার: ৫৬%। শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান: মোঃ মকবুল হোসেন। প্রাক্তন চেয়ারম্যানগণের তালিকা:
বহিঃসংযোগ
প্রাতিষ্ঠানিক ওয়েবসাইট
জামিয়া ইসলামিয়া দারুল উলুম দারুল হাদিস
জামিয়া ইসলামিয়া দারুল উলুম দারুল হাদিস সিলেটের কানাইঘাট থানা সদরে সুরমা নদীর তীরে অবস্থিত একটি কওমি মাদ্রাসা। ১৯১৭ সালে দারুল উলুম দেওবন্দের মূলনীতির আলোকে প্রখ্যাত আলেম মনছুর আহমদ এ মাদ্রাসা প্রতিষ্ঠা করেন। ১৯৩৮ সালে এটি বর্তমান অবস্থানে স্থানান্তর করা হয়। মনছুর আহমদের মৃত্যুর পর মাদ্রাসা পরিচালনার দায়িত্ব গ্রহণ করেন আব্দুর রব ক্বাসিমি পরবর্তীতে ১৯৫৩ সালে যুক্ত হন বিখ্যাত আলেম মুশাহিদ আহমদ, তিনি ১৯৫৩ সালে এখানে দাওরায়ে হাদিস (মাস্টার্স) চালু করেন। তিনি মাদ্রাসার আমূল সংস্কার করেন। মাদ্রাসায় দাওরায়ে হাদিস চালুর পর তিনি মাদ্রাসার নাম রাখেন “দারুল উলুম দারুল হাদিস”। এজন্য তাকে বর্তমান মাদ্রাসার প্রতিষ্ঠাতাও বলা হয়। মাদ্রাসাটি সার্বিক দিক তথা শিক্ষার মান, শিক্ষকদের আন্তরিকতা ও দক্ষতার সুনাম চারদিকে ছড়িয়ে পড়লে বিভিন্ন স্থান থেকে এখানে অসংখ্য শিক্ষার্থী আসতে থাকে। ২০২০ সালে এই মাদ্রাসার ছাত্রসংখ্যা ছিল ১২০০ ও শিক্ষক ৩০ জন। বর্তমানে মাদ্রাসার মহাপরিচালক হিসেবে দায়িত্বরত আছেন মুহাম্মদ বিন ইদ্রিস।
কিউশু
কিউশু (জাপানি ভাষায় 九州) জাপানের তৃতীয় বৃহত্তম দ্বীপ এবং জাপানের চারটি দ্বীপের মধ্যে সবচেয়ে দক্ষিণ-পশ্চিমে অবস্থিত। এটির প্রাচীন নাম ছিল কিউকোকু (জাপানি ভাষায় 九国, বাংলায় "নয়টি রাজ্য”), চিনজেই (জাপানি ভাষায় 鎮西, বাংলায় "প্রশান্ত মহাসাগরীয় অঞ্চলের পশ্চিম অংশ"), এবং সুকুশি-নো-শিমা (জাপানি ভাষায় 筑紫島, বাংলায় "সুকুশির দ্বীপ ")। অষ্টম শতকে তাইহো কোড পুনর্গঠিত হলে ফুকোকা (তৎকালীন কিউশু) দ্বীপের শহর দাজাইফু অঞ্চলটির একটি গুরুত্বপূর্ণ প্রশাসনিক স্থানে পরিণত হয়। ২০০৬ সালের হিসাব অনুযায়ী ৩৫,৬৪০ বর্গকিলোমিটার (১৩,৭৬০ বর্গমাইল) আয়তনের কিউশুর জনসংখ্যা ছিল ১৩,২৩১,৯৯৫ জন।
ভৌগোলিক অবস্থা
কিউশু দ্বীপটি পর্বতবহুল এবং এখানে জাপানের সবচেয়ে জীবন্ত আগ্নেয়গিরি এসো পর্বত রয়েছে যার উচ্চতা ১৫৯১ মিটার (৫২২০ ফুট)। এখানে টেকটনিক ক্রিয়ার চিহ্নও রয়েছে। আজকের কিউশু অঞ্চলটি (九州 地方 কিউশু-চিহোও) সাতটি প্রশাসনিক অঞ্চল বা কেন্‌-এর সমন্বয়ে গঠিত একটি রাজনৈতিক সংজ্ঞায়িত অঞ্চল। এই প্রশাসনিক অঞ্চলগুলো হলঃ
দোগোর গান্ত
দোগোর গান্ত, এছাড়াও লেখা হয়ে থাকে দাগারগান্দ, উত্তর-পূর্ব আফগানিস্তানের বাদাখশন প্রদেশের একটি গ্রাম।
সাবিনা আক্তার তুহিন
সাবিনা আক্তার তুহিন (জন্ম: ৩ মে ১৯৭৯) হলেন বাংলাদেশের একজন রাজনীতিবিদ ও সংরক্ষিত নারী আসন-৩৫ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। একাদশ সংসদ নির্বাচনে তিনি সংরক্ষিত সাংসদ পদে দল থেকে মনোনয়ন পান নি। বর্তমানে তিনি ঢাকা উত্তর মহানগর যুব মহিলা লীগের সভাপতি পদে রয়েছেন।
আসমা আরবাব আলমগীর
আসমা আরবাব আলমগীর (জন্ম ৯ জুলাই ১৯৬৫) একজন পাকিস্তানি রাজনীতিবিদ ও সংসদ সদস্য। তিনি ২০০৮-২০১৩ পর্যন্ত পাকিস্তান জাতীয় পরিষদের সদস্য ছিলেন।
প্রাথমিক জীবন ও শিক্ষা
আসমা ১৯৬৫ সালের ৯ জুলাই জন্মগ্রহণ করেন। তিনি আইন ও অর্থনীতিতে স্নাতক ডিগ্রী লাভ করেন। তিনি আরবাব আলমগীর খানের স্ত্রী।
রাজনৈতিক জীবন
২০০৮ সালের পাকিস্তানের সাধারণ নির্বাচনে, খাইবার পাখতুনখোয়া থেকে নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে আসমা আলমগীর পাকিস্তানের জাতীয় পরিষদের সদস্য নির্বাচিত হয়েছিলেন।
২০১০ সালের ফেব্রুয়ারিতে, খাইবার পাখতুনখোয়া পিপিপির প্রাদেশিক সমন্বয়ক হিসাবে কাজ করার সময় তাকে পাকিস্তান পিপলস পার্টির মহিলা শাখার সভাপতি করা হয়েছিল। ২০১০ সালের এপ্রিলে তিনি ফেডারেল সরকারের প্রদেশ ও সীমান্ত অঞ্চল মন্ত্রণালয়ের উপদেষ্টা হিসাবে নিযুক্ত হয়েছিলেন।
জর্জ অ্যাডামস্কি
জর্জ অ্যাডামস্কি (১৭ এপ্রিল ১৮৯১ – ২৩ এপ্রিল ১৯৬৫) ছিলেন একজন পোলিশ-মার্কিন লেখক যিনি ১৯৪০ এবং ১৯৫০-এর দশকে এলিয়েন মহাকাশযানের অসংখ্য ফটোগ্রাফ প্রদর্শন করার পরে ইউফোবিদ্যা সমাজে এবং জনপ্রিয় সংস্কৃতিতে ব্যাপকভাবে পরিচিত হয়ে ওঠেন। যেখানে নর্ডিক এলিয়েন স্পেস ব্রাদার্সের সাথে তার সাক্ষাৎ এবং চাঁদ ও অন্যান্য গ্রহে তাদের সাথে তার মহাকাশ ভ্রমণের কথা বলেছেন।
অ্যাডামস্কি ছিলেন প্রথমদিককার এবং সবচেয়ে বিখ্যাত, বেশকয়েকটি তথাকথিত ইউএফও যোগাযোগকারীদের মধ্যে একজন, যারা ১৯৫০-এর দশকে প্রসিদ্ধ হয়েছিলেন। অ্যাডামস্কি নিজেকে একজন "দার্শনিক, শিক্ষক, ছাত্র এবং সসার গবেষক" বলে অভিহিত করেছিলেন, যদিও বেশিরভাগ তদন্তকারীরা তার দাবিগুলিকে একটি বিস্তৃত প্রতারণা বলে উপসংহারে পৌঁছেছিলেন। এছাড়াও অ্যাডামস্কি একজন চার্লাটান এবং কন শিল্পী ছিলেন।
জয়ন্তীয়া রাজ্য
জয়ন্তীয়া রাজ্য বর্তমান উত্তর-পূর্ব ভারতের একটি রাজ্য ছিল। আনুমানিক পঞ্চদশ শতকে প্রভাত রায় নামক এক রাজা এই রাজ্য প্রতিষ্ঠা করেছিলেন। যষ্ঠদশ শতকে চিলারায় আক্রমণ করে জয়ন্তীয়া রাজাকে হত্যা করেন এবং রাজ্যটি কোচের অন্তর্গত করেন। ১৮৩৫ সালে এই রাজ্য ইংরেজ শাসিত অঞ্চলে অন্তর্ভুক্ত করা হয়।
মাগরিবি মহল্লা (জেরুসালেম)
মাগরিবি মহল্লা (حارَة المَغارِبة হারাত আল-মাগারিবা,, সখুনাত হামাগরাবিম) ছিল জেরুসালেমের পুরনো শহরের দক্ষিণপূর্বে অবস্থিত ৭৭০ বছর পুরনো একটি মহল্লা। এর পূর্বে হারাম আল শরিফের পশ্চিম দেয়াল, দক্ষিণে বাব আল-মাগরিবিসহ পুরনো শহরের দেয়াল ও পশ্চিমে ইহুদি মহল্লা অবস্থিত ছিল। এটি মূলত উত্তরের মুসলিম মহল্লার বর্ধিতাংশ। ১২শ শতাব্দীতে সুলতান সালাহউদ্দিনের এক ছেলে এই মহল্লা প্রতিষ্ঠা করেছিলেন।
জয়ন্তীয়া রাজ্য
নামর উৎপত্তি
কারো কারোর মতে "জয়ন্তীয়া" শব্দটি হিন্দু দেবী দুর্গার রূপ জয়ন্তী দেবী বা জয়ন্তেশ্বরীর থেকে এসেছে। কিছুজনের মতে, শব্দটি নার (শাসকদের জাতি) শব্দ পূর্বের স্থান চুটনুগার থেকে এসেছে। জয়ন্তীয়া দেবীর কিংবদন্তি সম্ভবত জয়ন্তীয়া রাজ্যে হিন্দু প্রভাবের পর সৃষ্টি হয়েছে।
মাগরিবি মহল্লা (জেরুসালেম)
পশ্চিম দেয়ালে ইহুদিদের প্রার্থনার সুবিধার্থে ছয় দিনের যুদ্ধের তিন দিন পর ইসরায়েলি বাহিনী এই মহল্লাটি গুড়িয়ে দেয়।
জয়ন্তীয়া রাজ্য
নামর উৎপত্তি
নার (জয়ন্তীয়া) এবং বার লোকরা খাসির সঙ্গে সম্পর্ক থাকা মন-মার ভাষা বলে।
মাগরিবি মহল্লা (জেরুসালেম)
আইয়ুবীয় ও মামলুক যুগ
১৫শ শতাব্দীর ইতিহাসবিদ মুজিরউদ্দিন আল-উলাইমির মতে ১১৯৩ সালে সুলতান সালাহউদ্দিনের ছেলে মালিক আল-আফদাল মরক্কান অভিবাসীদের জন্য ওয়াকফ হিসেবে এই মহল্লাটি প্রতিষ্ঠা করেন। তিনি এখানে আফদালিয়াহ নামে শিক্ষাপ্রতিষ্ঠানও গড়ে তুলেছিলেন। পরবর্তীতে অন্যান্য ধার্মিক মরক্কানরা অন্যান্য ওয়াকফ চালু করে এর বৃদ্ধি ঘটান। ১৩০৩ সালে উমর ইবনে আবদুল্লাহ ইবনে আবদুন নবী আল-মাসমুদি আল-মুজাররাদ মরক্কান বাসিন্দাদের পড়াশোনার জন্য এখানে আল-মাসমুদিয়া জাওইয়া প্রতিষ্ঠা করেন। ১৩২০ সালে সুফি আবু মাদিয়ানের নাতি শুয়াইব ইবনে মুহাম্মদ ইবনে শুয়াইব দ্বিতীয় একটি জাউইয়া স্থাপন করেন এবং আইন কারিমে অবস্থিত তার জমি থেকে এর খরচের যোগান দেয়ার ব্যবস্থা করেন। ১৩৫২ সালে মরক্কোর মারিনি সুলতান আবু ইনান ফারিসও এখানে ওয়াকফ চালু করেন।
জয়ন্তীয়া রাজ্য
বিস্তৃতি
জয়ন্তীয়া রাজ্য বর্তমান মেঘালয়ের শিলং মালভূমির পূর্ব থেকে দক্ষিণের সমতল পর্যন্ত, এবং উত্তরে অসমের বরাক নদীর উপত্যকা পর্যন্ত বিস্তৃত ছিল।
বর্তমান ধ্বংসপ্রাপ্ত রাজধানী জয়ন্তীপুর জয়ন্তীয়া পাহাড়ের নিচের সমতলে ছিল। সম্ভবতঃ জয়ন্তীয়া পাহাড়ে একটি সেকালের রাজধানীও ছিল, কিন্তু সেখানে এখন একটি দুর্গা মন্দির এবং কিছু প্রাচীন স্মৃতিচিহ্নর বাইরে আর কিছু নেই।
মাগরিবি মহল্লা (জেরুসালেম)
উসমানীয় যুগ
ফরাসি পর্যটক শ্যাটাওব্রিয়ান ১৮০৬ সালে এখানে সফর করেন। তার মতে মহল্লার কিছু বাসিন্দা ১৫শ শতাব্দীতে স্পেন থেকে নির্বাসিত মুরদের বংশধর। স্থানীয় বাসিন্দারা তাদের স্বাগত জানায় এবং এখানে একটি মসজিদ নির্মিত হয়। ১৯শ শতাব্দীতে পুরনো শহরের সাথে একীভূত হওয়ার পূর্ব পর্যন্ত মহল্লার বাসিন্দারা খাদ্য, পোশাক ও ঐতিহ্যের ক্ষেত্রে তাদের নিজস্ব সংস্কৃতি বজায় রেখেছিল। ফলে আল-আকসা মসজিদে ইবাদতের উদ্দেশ্যে আসা মরক্কোর বাসিন্দারা এখানে অবস্থান করত। সময় পরিক্রমায় এখানে শিক্ষাপ্রতিষ্ঠান, মসজিদ ইত্যাদি গড়ে উঠে। আল-আকসা মসজিদে দায়িত্ব পালনকারী মুসলিম আলেমরাও এখানে অবস্থান করতেন।
জয়ন্তীয়া রাজ্য
বিস্তৃতি
বাংলাদেশের সিলেটেরও বহু অঞ্চল জয়ন্তীয়া রাজার অধীনে ছিল।
মাগরিবি মহল্লা (জেরুসালেম)
উসমানীয় যুগ
মহল্লার বাড়িগুলি পশ্চিম দেয়াল থেকে চার মিটার দূরে ছিল। পশ্চিম দেয়াল সংলগ্ন এই স্থানটি ইহুদিদের কাছে ধর্মীয়ভাবে গুরুত্বপূর্ণ। একটি সরু গলি দিয়ে যাতায়াত করতে হত।
জয়ন্তীয়া রাজ্য
ইতিহাস
জয়ন্তীয়া রাজ্যর শুরুর ইতিহাস স্পষ্ট নয়। অনুমান করা মতে, প্রায় পঞ্চদশ শতকে প্রভাত রায় নামের একজন রাজা এই রাজ্য স্থাপন করেছিলেন। সপ্তদশ শতকের প্রারম্ভে ধন মাণিক নামক জয়ন্তীয়া রাজাকাছাড়ির সঙ্গে যুদ্ধে পরাস্ত হয়ে অহোম রাজা প্রতাপ সিংহর সঙ্গে বৈবাহিক সম্পর্ক স্থাপন করে এবং আহোমের সংগে সংগে কাছাড়ি রাজ্য আক্রমণ করে। ধন মাণিকের পর ক্রমে যশ মাণিক, সুন্দর রায়, ছোট পর্বত রায়, যশোমন্ত রায় রাজা হন। যশোমন্ত রায় আহোম স্বর্গদেউ চুত্যিণ্‌ফা বা প্রতাপ সিংহর (১৬৪৪-১৬৪৮) সমসাময়িক ছিলেন। আহোম রাজা চক্রধ্বজ সিংহের সময়ে  যশোমন্ত রায় ডিমরুয়াা, গোভা, নেলী এবং খলা রাজ্য জয়ন্তীয়াকে ঘুরিয়ে দিতে হবে বলে দাবী জানান। এর পর দুই রাজ্যের মিত্রতার অন্ত হয়।
মাগরিবি মহল্লা (জেরুসালেম)
উসমানীয় যুগ
টি. টবলার ১৮৪৫ সালে এই অঞ্চল সফরের বিবরণে মহল্লায় একটি মসজিদ ছিল বলে উল্লেখ করেছেন।
জয়ন্তীয়া রাজ্য
ব্রিটিশ অঞ্চলে অন্তর্ভুক্তি
১৭৬৫ সালে বংগের দেওয়ানির মাধ্যমে ব্রিটিশরা প্রথম জয়ন্তীয়াদের সংস্পর্শে আসে। জয়ন্তীয়াগণ বংগ অঞ্চল পর্যন্ত চূণ রপ্তানি করত। কিন্তু ব্রিটিশদের সঙ্গে তাদের সম্পর্ক মধুর ছিল না এবং ১৭৭৪ সালে তারা আক্রমণের সন্মুখীন হয়। এর পর কোঠ এবং ১৭৯৯ সালের আইনর মাধ্যমে  জয়ন্তীয়াগণ ভৈয়াম থেকে ক্রমে পৃথক হয়ে পড়ে।
মাগরিবি মহল্লা (জেরুসালেম)
উসমানীয় যুগ
১৮৮৭ সালে ব্যারন রথচাইল্ড মহল্লার বাসিন্দাদেরকে অন্যত্র স্থানান্তর করে স্থানটি ইহুদিদের জন্য ব্যবহারোপযোগী করার উদ্দেশ্যে মহল্লাটি ক্রয় করার চেষ্টা করেছিলেন। জেরুসালেমের উসমানীয় গভর্নর রউফ পাশা ও মুফতি মুহাম্মদ তাহির আল-হুসাইনি তার প্রস্তাবে অনুমোদন দেন। তবে আরবদের নেতিবাচক প্রতিক্রিয়ার আশংকাসহ কিছু কারণে তা বাস্তবায়িত হয়নি।
জয়ন্তীয়া রাজ্য
ব্রিটিশ অঞ্চলে অন্তর্ভুক্তি
প্রথম ইংগো বর্মী যুদ্ধর শেষে ব্রিটিশরা জয়ন্তীয়া রাজা রাম সিঙকে সুরমা নদীর উত্তরে শাসন করতে অনুমতি দেয়। ১৮৩৫ সালের ১৫ মার্চে জয়ন্তীয়া রাজ্য আনুষ্ঠানিকভাবে ব্রিটিশের অধীনে আনা হয়। রাজাকে সিলেটের সম্পত্তির সঙ্গে মাসে ৫০০ টাকা করে দেয়া হয়। ব্রিটিশরা ভৈয়ামর অঞ্চল প্রত্যক্ষভাবে শাসন করত। পার্বত্য অঞ্চলের জন্য পনেরোজন দলৈ এবং চারজন সর্দার নিযুক্ত করা হয়েছিল।
শাসকগণ
জয়ন্তীয়া রাজ্য শাসন করা রাজাদের তালিকা নিচে দেওয়া হ'ল।
মাগরিবি মহল্লা (জেরুসালেম)
উসমানীয় যুগ
উসমানীয় সাম্রাজ্য প্রথম বিশ্বযুদ্ধে প্রবেশের দুইমাসের মধ্যে জেরুসালেমের তুর্কি গভর্নর জাকি বে ইহুদিদের উপাসনার উদ্দেশ্যে ব্যবহারের স্বার্থে মহল্লাটি ইহুদিদের কাছে বিক্রির প্রস্তাব দেন। এসময় এখানে ২৫টি বাড়ি ছিল। তিনি মূল্য হিসেবে ২০,০০০ পাউন্ড চেয়েছিলেন। এই অর্থ দিয়ে মুসলিম পরিবারগুলিকে অন্যত্র পুনর্বাসন করার পরিকল্পনা ছিল। তবে শহরের ইহুদিরা অর্থের যোগান দিতে সক্ষম হয়নি।
জর্ডানি যুগ
১৯৪৮ সালের আরব-ইসরায়েলি যুদ্ধের সময় জর্ডানি সেনারা পুরনো শহর দখল করে নেয়। এসময় ১,৫০০ ইহুদি বাসিন্দা ইহুদি মহল্লা থেকে নির্বাসিত হয়। যুদ্ধের সময় ইহুদি মহল্লা ও মাগরিবি মহল্লার ব্যাপক ক্ষয়ক্ষতি হয়েছিল।
১৯৬৫ সালে জর্ডান সরকার মাগরিবি মহল্লার পার্শ্ববর্তী ইহুদি সম্পত্তিতে অবৈধ ফিলিস্তিনি বাসিন্দাদেরকে স্থানান্তর করে পুরনো শহরের চার কিলোমিটার দূরে শুফাত উদ্বাস্তু শিবিরে সরিয়ে আনে।
ইসরায়েলি যুগ
ইসরায়েলি বাহিনী পুরনো শহর দখলের তিন দিন পরে ১৯৬৭ সালের ১০ জুন শনিবার সন্ধ্যায় মাগরিবি মহল্লার ৬৫০ জন বাসিন্দাকে স্বল্প সময়ের নোটিশে আবাসস্থল ত্যাগের নির্দেশ দেয়া হয়। প্রহরীদের নিরাপত্তাধীন শ্রমিকরা এরপর বাড়িঘর ভাঙতে শুরু করে। এর মধ্যে ১৩৫টি বাড়ি ও আবু মাদিয়ান জাওইয়া ছিল। কিছু বাসিন্দা তাদের বাড়ি ধ্বংস করার আগ পর্যন্ত স্থান ত্যাগে আপত্তি জানিয়েছিল। পরে ধ্বংসস্তূপের মধ্যে এক বৃদ্ধ মহিলার লাশ পাওয়া যায়।
শেখ ঈদ মসজিদও এসময় ভেঙে ফেলা হয়। এটি সালাহউদ্দিনের সময় থেকে টিকে থাকা অন্যতম মসজিদ ছিল।